61. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 36476/Α.173 της 13/22 Μαρτ. 1969 (ΦΕΚ Β' 208) Περί απολυτηρίων και προαγωγικών εξετάσεων εις Ιδιωτικάς επαγγελματικάς Σχολάς. Έχοντες υπ' όψιν τας διατάξεις α)του άρθρ. 1 του Ν.Δ. 1097/1942, β)του άρθρ. 1 του Ν.Δ. 3973/1959, γ)του άρθρ. 1 του Β.Δ. 366/1960 και του άρθρ. 1 του Β.Δ. 367/1960, δ)του Β.Δ. 671/61, ε)της υπ' αριθ. 110661/1948/16-8-66 (ΦΕΚ 548 τ. Β') Υπουργικής αποφάσεως, ς)της υπ' αριθ. 44537/Α 196/28-3-1968 (ΦΕΚ 190 τ. Β') ημετέρας αποφάσεως "περί επεκτάσεως εφαρμογής της υπ' αριθ. 110661/68 αποφάσεως και επί των Ιδιωτικών Επαγγελματικών Σχολών και ζ)το γεγονός ότι οι σήμερον ισχύοντες ειδικοί κανονισμοί λειτουργίας των Ιδιωτικών Επαγγελματικών Σχολών διαφόρων ειδικοτήτων καθορίζουσι διάφορον χρόνον διενεργείας των προαγωγικών και απολυτηρίων εξετάσεων, ως και διακοπής των μαθημάτων αυτών, αποφασίζομεν: Καθορίζομεν όπως εις απάσας τας υπό την καθ' ημάς αρμοδιότητα υπαγομένας Ιδιωτικάς Επαγγελματικάς Σχολάς τα μεν μαθήματα διακόπτονται την 5ην Ιουνίου αι δε προαγωγικαί και απολυτήριοι εξετάσεις ως και πάσα εργασία σχετιζομένη με την έκδοσιν των αποτελεσμάτων κλπ. διενεργούνται από 11ης Ιουνίου μέχρι τέλους του αυτού μηνός. Η παρούσα δημοσιευθήτω δια της Εφημερίδος της Κυβερνήσεως. 